Autoimmune disease

An autoimmune disease be a condition wey dey result from an anomalous response of de adaptive immune system, wherein e mistakenly dey target den dey attack healthy, functioning parts of de body as if dem be foreign organisms. Na dem estimate dat der be more dan 80 recognized autoimmune diseases, plus recent scientific evidence wey dey suggest de existence of potentially more dan 100 distinct conditions. Nearly any body part fi be involved.

Autoimmune diseases be a separate class from autoinflammatory diseases. Both be characterized by an immune system malfunction wich fi cause similar symptoms, such as rash, swelling, anaa fatigue, buh de cardinal cause anaa mechanism of de diseases be different. A key difference be a malfunction of de innate immune system insyd autoinflammatory diseases, whereas insyd autoimmune diseases der be a malfunction of de adaptive immune system.

Symptoms of autoimmune diseases significantly fi vary, primarily base on de specific type of de disease den de body part wey e dey affect. Symptoms often be diverse wey e fi be fleeting, fluctuating from mild to severe, den typically dey comprise low-grade fever, fatigue, den general malaise. However, sam autoimmune diseases fi present plus more specific symptoms such as joint pain, skin rashes (e.g., urticaria), anaa neurological symptoms.

De exact causes of autoimmune diseases remain unclear wey e likely be multifactorial, wey dey involve both genetic den environmental influences. While sam diseases like lupus dey exhibit familial aggregation, wey dey suggest a genetic predisposition, na dem associate oda cases plus infectious triggers anaa exposure to environmental factors, wey dey imply a complex interplay between genes den environment insyd dema etiology.

Sam of de most common diseases wey dem generally categorize as autoimmune dey include coeliac disease, type 1 diabetes, Graves' disease, inflammatory bowel diseases (such as Crohn's disease den ulcerative colitis), multiple sclerosis, alopecia areata, Addison's disease, pernicious anemia, psoriasis, rheumatoid arthritis, den systemic lupus erythematosus. Diagnosing autoimmune diseases fi be challenging secof dema diverse presentations den de transient nature of chaw symptoms.

Treatment modalities for autoimmune diseases dey vary base on de type of disease den ein severity. Therapeutic approaches primarily dey aim make e manage symptoms, reduce immune system activity, den maintain de body ein ability to fight diseases. Dem commonly dey use nonsteroidal anti-inflammatory drugs (NSAIDs) den immunosuppressants make dem reduce inflammation den control de overactive immune response. In certain cases, intravenous immunoglobulin fi be administered make e regulate de immune system. Despite dese treatments often dey lead to symptom improvement, dem usually no dey offer a cure wey long-term management often be required.

 References 

 Read further
  Journal.


 External links 


Category:Medical lists
Category:Translated from MDWiki